Publication: Magyar Közlöny
Issue: MK-2008-136 (Year: 2008, Number: 136)
Era: 2004-2010
Section: „C4H BANKI ÉS KERESKEDÉSI KÖNYVI NAGYKOCKÁZAT VÁLLALÁSA jelentõtáblát a hitelintézet tevékenységében az adósokhoz kapcsolódó koncentrált kockázatok felméréséhez és egyben a Hpt. 79. § betartásának ellenõrzéséhez, a limittúllépés tõkekövetelményének meghatározásához kell kitölteni. A nagykockázatra vonatkozó korlátozásokat a Magyar Fejlesztési Bank Rt. (MFB) esetében a 2001. évi XX. törvény, a Magyar Export-Import Bank Rt.
Paragraph Index: 189

b) a Hkr. 18. § szerinti származtatott ügylet esetén a Pkkr.-ben meghatározott módszerek valamelyike szerinti számított érték. Szemben a hitelezési kockázati táblákkal (CS, CIF, CIA, SECSA, SECIRB, CQ), a kitettségek közé a szavatoló tõkével fedezett tételeket is be kell sorolni. Abban az esetben, ha a hitelintézetnek az ügyfél felé többféle kintlévõsége, valamint függõ és jövõbeni kötelezettsége van, akkor ezeket a tábla megfelelõ oszlopában jellegük szerint csoportosítva összevontan, a határidõs kötelezettségeket pedig külön oszlopban kell szerepeltetni. Az f1) Jegybanki és bankközi betét, nostroszámla oszlopban a jegybanknál elhelyezett betéteket és nostroszámlákat is figyelembe kell venni, mivel az m1) oszlopban a Hpt. 80. § felhatalmazása alapján ez a kockázati kitettség levonható tételként szerepel. A kockázatvállalás szempontjából nem jelent kivételt és nem tekinthetõ szociális céllal adottnak a munkavállalók részére kedvezményes kamatozással vagy feltételekkel nyújtott munkáltatói kölcsön. A konzorciálisan, illetve lebonyolításra nyújtott hiteleknél a Kockázatvállalás táblában való részletezés során a vállalkozás neve után „ko” jelet kell feltüntetni. A konzorciális (szindikált) hiteleket, illetve a vállalt kötelezettségeket a konzorcium-szervezõnek (lebonyolítónak) a 20A I.3. pontban a részt vevõ hitelintézetek név szerinti felsorolásával és az általuk nyújtott összegek feltüntetésével részletezni kell. Ez vonatkozik arra az esetre is, amennyiben, mint lebonyolító a hitelintézetektõl a hitel összegét már megkapta, de a hitelfelvevõ vállalkozás részére még nem utalta át, feltüntetve a hitelfelvevõ vállalkozás nevét. A forgatási célú értékpapírok között a kereskedési könyvben szereplõ tételeket nem lehet szerepeltetni. A befektetési jegy a vagyoni részesedések között szerepel. A Vagyoni részesedés oszlopban kell az összes részesedést (kereskedelmi, befektetési célú, valamint a vagyoni érdekeltségeket, részvényeket, részesedéseket, üzletrészeket, befektetési jegyet stb.) feltüntetni a Hpt. 2. sz. melléklet III. fejezetének 10. pont e) alpontja szerinti részesedések figyelemmel kísérése érdekében. Az f6) oszlopban kimutatott egyéb követelések között kell kimutatni a felhalmozott kamatok összegét, amely az f1–f5) kitettségek értékében nem jelenik meg. Nem kell figyelembe venni az egyéb aktív idõbeli elhatárolás (1C741) összegét. A vevõvel szembeni követelést – amennyiben más tartozása, hitele nincs – önállóan, egyébként az adott ügyfél egyéb tartozásaival együtt kell kimutatni. A g) oszlopban tájékoztató adatként kell kimutatni a részletezõ oszlopokhoz tartozó kitettségek értékvesztéseinek értékét. Az i) oszlopban tájékoztató adatként kell megadni a mérlegen kívüli tételek és a származtatott ügyletek céltartalékának értékét. Az f)–h) oszlopokban szereplõ kockázatvállalásokat összesíteni kell és a j) Kockázatvállalás nettó értéken oszlopban kell szerepeltetni. A „banki” könyvben a kereskedési könyvi tételek nem szerepelhetnek. 2008/136. szám A Hpt. 79. § (4) c) 1–3. pontok elõírásai szerint a hitelintézetek kockázatvállalásainak értékét csökkentõ összegeket a k1) és k2) oszlopokban kell kimutatni és a k) oszlopban összesíteni. Ezek a levonások a következõk:

Source: https://magyarkozlony.hu/hivatalos-lapok/db0e0437cc270d8ea410278fd2e42ac44c6b75c9/dokumentumok/589b088881d1bd96915b272b624a289b00c0e749/letoltes